喺《全民造星v》播映前期，因為他個編號99同第一屆冠軍姜濤一樣，加上佢喺主題曲mv、公開演出同宣傳照入面表現突出，畀一啲媒體叫做「姜濤接班人」。佢經歷咗五輪比賽後成功入到十強，喺總決賽入面同楊安妮合作跳唱原創歌曲《wakeitup》，第二輪自選項目就揀咗表演個人舞蹈，最終喺評審評分入面拎第1、觀眾投票拎第3，最後攞到亞軍。